《梦游黄山吟》
明代·孙一元

朝看黄山图，暮梦黄山行。手扪天都月，一笑云烟横。

丈人眉如霜，采秀忻相迎。酌我以石髓，遗我以琼英。

泠然跨黄鹄，更欲游空明。群峰忽不见，一举还自惊。

觉来发长叹，半窗松雨鸣。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。